En aquest moment es va restaurar certa estabilitat, amb l'imperi dividit en una tetrarquia de dos emperadors importants i dos menors, un sistema que va evitar les guerres civils durant un període curt de temps, fins al 312. Aquell any, les relacions entre les diferents parts de la tetrarquia es van esfondrar completament i Constantí I el Gran, Licini I, Maxenci i Maximí Daia van lluitar pel control de l'imperi. En la Batalla de Torí, Constantí va derrotar Maxenci i en la Batalla de Tzirallum Licini va vèncer Maximí. A partir del 314, Constantí va vèncer Licini en la Batalla de Cíbales, després en la Batalla de Mardia, i després de nou en la Batalla d'Adrianópolis, la Batalla de l'Hel·lespont i la Batalla de Crisòpolis.